laion/Wikipedia-Exotic huggingface dataset:
იასამანი

იასამანი (ლათ. Syringa) — მცენარის გვარი ზეთისხილისებრთა ოჯახისა. ფოთოლმცვივანი პატარა ხე ან ბუჩქია. ცნობილია 30-მდე სახეობა. გავრცელებულია აღმოსავლეთ და ცენტრალურ აზიაში, აღმოსავლეთ ევროპაში. კულტურაში მნიშვნელოვანია ჩვეულებრივი, სპარსული, უნგრული და ჩინური იასამნები. ჩვეულებრივი იასამანი, 5-7 მ სიმაღლის ბუჩქი ან ხეა. მისი სამშობლოა ბალკანეთის ნახევარკუნძული და მცირე აზია. მუქი მწვანე წვეტიანი ფოთოლი აქვს. ფუძე გულისებრი, სურნელოვანი, თეთრი, ლილისფერი ან იისფერი ყვავილი მარტივია ან ბუთხუზა. იზრდება ნათელ ადგილებში, ყვავილობს ადრე გაზაფხულზე, ყინვა- და გვალვაგამძლეა. მრავლდება თესლით და ვეგეტატიურად. სპარსული იასამანი 2 მ სიმაღლის ბუჩქია. აქვს ლანცეტისებრი ფოთოლი. გვალვაგამძლეა, ცუდად იტანს ზამთარს. მრავლდება უმთავრესად ვეგეტატიურად. უნგრული იასამანი სიმაღლით 3-4 მ-იანი ბუჩქია. აქვს ელიფსური ფოთოლი, წვრილი ყვავილი ლილისფერია ან იისფერი. მრავლდება თესლითა და კალმით. გვალვაგამძლეა, კარგად იტანს ზამთრის პირობებსაც. ჩინური იასამანი ჩვეულებრივი და სპარსული იასამანის ჰიბრიდია. მრავლდება ვეგეტატიურად. იასამანი კულტივირებულია დეკორატიულ მცენარედ. პარფიუმერიაში იყენებენ იასამნის ყვავილოს ექსტრატს, სადურგლო საქმეში — მერქანს. ანთაძე ნ., ქართული საბჭოთა ენციკლოპედია, ტ. 5, თბ., 1980. — გვ. 63.
ოთარ ღორჯომელაძე

ოთარ ღორჯომელაძე (დ. 15 მაისი, 1955) — ქართველი მეცნიერი, პოლიტიკოსი, სოფლის მეურნეობის მუშაკი. 1982 წელს დაამთავრა საქართველოს სუბტროპიკული ინსტიტუტი. 1999 -2004 წლებში იყო საქართველოს მე-5 მოწვევის პარლამენტის წევრი (ხულოს მაჟორიტარი), საარჩევნო ბლოკი საინიციატივო ჯგუფი . 2004-2008 წლებში იყო საქართველოს მე-6 მოწვევის პარლამენტის წევრი (ხულოს მაჟორიტარი), საარჩევნო ბლოკი „დემოკრატიული აღორძინების კავშირი “. ოთარ ღორჯომელაძე — საქართველოს ბიოგრაფიული ლექსიკონი ოთარ ღორჯომელაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
თეიმურაზ ღოღობერიძე

თეიმურაზ ღოღობერიძე (დ. 22 აგვისტო, 1954, თბილისი) — ქართველი ბიზნესმენი, ინჟინერი. 1980 წელს დაამთავრა საქართველოს პოლიტექნიკური ინსტიტუტის კავშირგაბმულობის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. თეიმურაზ ღოღობერიძე — საქართველოს ბიოგრაფიული ლექსიკონი თეიმურაზ ღოღობერიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ირაკლი ღუდუშაური

ირაკლი ღუდუშაური (დ. 15 მაისი, 1924, სოფელი სნო, ყაზბეგის რაიონი — გ. იანვარი, 2009) — ქართველი ინჟინერი, მეცნიერი, პედაგოგი, პოლიტიკოსი. 1950 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. ირაკლი ღუდუშაური — საქართველოს ბიოგრაფიული ლექსიკონი ირაკლი ღუდუშაური — საქართველოს პარლამენტის ოფიციალური საიტი (მოძველებული / არქივი / ახალი არქივი)
აბე (საბერძნეთი)

აბე, აბაი (ძვ. ბერძნ. Ἄβαι) — ფოკიდის ერთ-ერთი უძველესი ქალაქი; საზღვართან მშვენიერ მთიან სანახებში ზურმუხტივით ჩასმული, განთქმული აპოლონის ტაძრით, რასაც გადმოცემით მტერიც კი გვერდს უვლიდა. ქსერქსეს ურდომ კალიასავით გადაუარა, ტაძარი გაძარცვა, მაგრამ ძეგლი მაინც გადარჩა. ჰეროდოტე 8, 27
ზეზვა ღუღუნიშვილი

ზეზვა ღუღუნიშვილი (დ. 9 ივლისი, 1940, თბილისი — გ. 1 ნოემბერი, 2008) — ქართველი პოლიტიკოსი, ჯანმრთელობის დაცვის მუშაკი. 1965 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (თბილისის ჩუღურეთის მაჟორიტარი), საარჩევნო ბლოკი „საქართველოს მოქალაქეთა კავშირი “. ზეზვა ღუღუნიშვილი — ბიბლიოვიკი ზეზვა ღუღუნიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
ვახტანგ ყანჩაველი

ვახტანგ ყანჩაველი (დ. 27 ოქტომბერი, 1946, გორი — გ. 4 დეკემბერი, 2020) — ქართველი ინჟინერი. 1976 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (გორის მაჟორიტარი), საარჩევნო ბლოკიდან „საქართველოს მოქალაქეთა კავშირი“. ვახტანგ ყანჩაველი — საქართველოს ბიოგრაფიული ლექსიკონი ვახტანგ ყანჩაველი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ „გარდაიცვალა გორის ყოფილი მაჟორიტარი დეპუტატი ვახტანგ ყანჩაველი“. qartli.ge. 2020-12-04. ციტირების თარიღი: 5 დეკემბერი, 2020. შეამოწმეთ თარიღის პარამეტრი |access-date=-ში (დახმარება)
ბორის დემეტრაძე

ბორის დავითის ძე დემეტრაძე (დ. 5 იანვარი, 1934, თბილისი, — გ. 17 ივლისი, 2000, იქვე) — ქართველი სამთო ინჟინერი. პროფესორი (1985), საქართველოს საინჟინრო აკადემიის ნამდვილი წევრი (2000). დაამთავრა საქართველოს პოლიტექნიკური ინსტიტუტი (1957). 1957–1959 წლებში მუშაობდა დონბასის შახტებში, 1960–1972 წლებში — სხვადასხვა პარტიულ-სამეურნეო სამუშაოზე საქართველოში. 1984–1989 წლებში იყო საქართველოს პოლიტექნიკური ინსტიტუტის სამთო ფაკულტეტის დეკანი, 1989 წლიდან გარდაცვალებამდე — სასარგებლო წიაღისეულის საბადოთა დამუშავების კათედრის გამგე. საქართველოს სამთო საზოგადოების თავმჯდომარე (1998), „სამთო ჟურნალის“ დამაარსებელი და მთავარი რედაქტორი (1998). 1993 წელს საქართველოს ტექნიკურ უნივერსიტეტში სასწავლო შახტი-ლაბორატორიის შექმნისათვის ავტორთა ჯგუფს, რომელსაც იგი ხელმძღვანელობდა, მიენიჭა საქართველოს სახელმწიფო პრემია. დაჯილდოებულია სახელმწიფო ჯილდოებით, მათ შორის, ღირსების ორდენით (1997). მარგი წიაღისეულის მოპოვება, თბ., 1980; ქანების მასივის მდგრადობის მართვა, ნაწ. 1, თბ., 1982. ენციკლოპედია „საქართველო“, ტ. 2, თბ., 2012. — გვ. 373.
ნიკოლოზ დემეტრაძე

ნიკოლოზ ივანეს ძე დემეტრაძე (დ. 6 დეკემბერი, 1888, სოფ. წითელხევი, ახლანდ. ბაღდათის მუნიციპალიტეტი, — გ. 7 აპრილი, 1954, თბილისი) — ქართველი ქირურგი. მედიცინის მეცნიერებათა დოქტორი (1937). დაამთავრა კიევის უნივერსიტეტის სამედიცინო ფაკულტეტი (1919). 1924-1929 წლებში ქირურგად მუშაობდა თბილისში. 1937-1947 წლებში იყო თბილისის სამედიცინო ინსტიტუტის ტოპოგრაფიული ანატომიისა და ოპერაციული ქირურგიის კათედრის პროფესორი, 1947 წლიდან გარდაცვალებამდე — ამავე კათედრის გამგე. წლების მანძილზე იყო სამედიცინო ინსტიტუტის სანჰიგიენური ფაკულტეტის დეკანი. იკვლევდა ოპერაციული ქირურგიის და ტოპოგრაფიული ანატომიის სხვადასხვა საკითხს, მ. შ. ბარძაყის არხის თიაქარკვეთის ანატომიურ საფუძვლებს, ნერვებისა და სისხლძარღვების ვარიაციებს, ოსტეომიელიტის მკურნალობას, კანის პლასტიკა და სხვ. ტოპოგრაფიული ანატომიის სახელმძღვანელო, ნაწ. 1–2, თბ., 1942–47; ოპერაციული ქირურგიის სახელმძღვანელო, თბ., 1947; მუცლის ღრუს ოპერაციული ქირურგია, თბ., 1951; ტოპოგრაფიული ანატომია (სახელმძღვანელო სამედ. ინ-ტის სტუდენტებისათვის), გამოც. მე-2, თბ., 1968. ენციკლოპედია „საქართველო“, ტ. 2, თბ., 2012. — გვ. 373.
რაჩია დემირხანოვი

რაჩია არამის ძე დემირხანოვი (დ. 24 დეკემბერი, 1914, თბილისი, — გ. 29 ოქტომბერი, 1956, სოხუმი) — საქართველოში მოღვაწე ფიზიკოსი. ფიზიკამათემატიკის მეცნიერებათა დოქტორი (1964), პროფესორი (1968). დაამთავრა თბილისის რკინიგზის ტრანსპორტის ინჟინერთა ინსტიტუტი (1938). მუშაობდა ბაქოს ნავთობის სამეცნიერო-კვლევითი ინსტიტუტსა (1938–1942) და თბილისია ამიერკავკასიის საინჟინრო-სამშენებლო ინსტიტუტში (1942–1946), 1946 წელს მივლინებულ იქნა სოხუმის „ობიექტზე“ (1956 წლიდან სოხუმის ფიზიკა-ტექნიკის ინსტიტუტი). ურანის იზოტოპების განცალკევების ელექტრომაგნიტური მეთოდის დამუშავებისათვის მიენიჭა სსრკ სახელმწიფო პრემია (1951, სხვებთან ერთად). იყო მნიშვნელოვანი შრომების ავტორი პლაზმისა და ამჩქარებლების ფიზიკაში. დაამუშავა პლაზმური გაწმენდისა და რექტიფიკაციის მეთოდები, რომლებმაც საფუძველი ჩაუყარა ზესუფთა აირების მიღების ეფექტურ ტექნოლოგიებს ბირთვული რეაქტორებისათვის. მართვადი თერმობირთვული რეაქციის პრობლემის კვლევის პროცესში პლაზმაში დამატებითი ენერგიის შესაყვანად პირველმა გამოიყენა მაღალსიხშირული ელექტრომაგნიტური ველი. სალუქვაძე რ., ენციკლოპედია „საქართველო“, ტ. 2, თბ., 2012. — გვ. 376.
ჭიანჭველა Z

ჭიანჭველა Z (ინგლ. Antz) — ამერიკული სრულმეტრაჟიანი ანიმაციური ფილმი. DreamWorks Animation-სა და კინოგაერთიანება DreamWorks Pictures-ის ერთობლივი ნაწარმოები. პრემიერა 1998 წლის 19 სექტემბერი გაიმართა. რეჟისორი — ერიკ დარნელი და ტიმ ჯონსონი. „ჭიანჭველა Z“ — კინოფილმების ინტერნეტ-მონაცემთა ბაზა (ინგლისური) „ჭიანჭველა Z“ — Rotten Tomatoes ↑ Antz. American Film Institute. ციტირების თარიღი: 26 დეკემბერი, 2016. ↑ Antz. ციტირების თარიღი: 14 ივნისი, 2019. ↑ D’Works, PDI trumpet ‘Tusker’. Variety. ციტირების თარიღი: 8 იანვარი, 2018.
რევაზ ყიფიანი

რევაზ (სოსო) ყიფიანი (დ. 26 ნოემბერი, 1927, ზესტაფონი — გ. ოქტომბერი, 2009) — ქართველი თანამდებობის პირი, იურისტი, პოლიტიკოსი. 1952 წელს დაამთავრა მოსკოვის იურიდიული ინსტიტუტი. 1999-2004 წლებში იყო საქართველოს მე-5 მოწვევის პარლამენტის წევრი (ტყიბულის მაჟორიტარი), საარჩევნო ბლოკი „საქართველოს მოქალაქეთა კავშირი “. რევაზ ყიფიანი — საქართველოს ბიოგრაფიული ლექსიკონი რევაზ ყიფიანი — საქართველოს პარლამენტის ოფიციალური საიტი (მოძველებული / არქივი / ახალი არქივი)
ლამინგტონი

ლამინგტონი - ავსტრალიური ნამცხვარი, რომელიც მზადდება კარაქის კვადრატებისგან, გარედან დაფარულია შოკოლადის სოუსითა და ქოქოსით. შეიცავს კრემის რამდენიმე ფენას და სხვადასხვა ხილს, ძირითადად, მარწყვს. შოკოლადის მოსხმის შემდგომ მას აყოვნებენ, რათა შედგეს კარგი ტექსტურა. ლამინგტონის ბისკვიტი ინამება სხვადასხვა საშუალებით, ხშირად ალკოჰოლითაც. იგი შესაძლოა შეგვხვდეს ისეთი ვარიაციებით, როგორებიცაა თხილი ქოქოსის მაგივრად ან შედედებული რძე შოკოლადის მაგივრად, აგრეთვე იგი შესაძლოა სულ სხვა ფორმისა და ზომის იყოს განსხვავებით ტრადიციული ლამინგტონისა. ლამინგტონს უწოდეს ლორდ ლამინგტონის სახელი, რომელიც მსახურობდა კუინზლენდის გუბერნატორად 1896 - 1901 წლებში. ასევე განიხილეს რეცეპტის გამომგონებლის ვინაობა. ვერსიების უმეტესობა ლორდ ლამინგტონის შეფს უკავშირებს რეცეპტის გამოგონებას, ფრანგ არმანდ გალანდს, რომელსაც მოულოდნელად მოუწოდა მოულოდნელი სტუმრების გამოკვება. მხოლოდ შეზღუდული ინგრედიენტების გამოყენებით, გალანდმა მოჭრა წინა დღეს გამომცხვარი ფრანგული ვანილის ღრუბელი, ნაჭრები შოკოლადში ჩაყარა და ქოქოსში ამოავლო. გალანდის დესერტით აღფრთოვანებულმა სტუმრებმა, როგორც ამბობდნენ, ლამინგტონის რეცეპტიც კი მოითხოვეს. ქოქოსი იმ დროს ევროპულ სამზარეულოში ფართოდ არ გამოიყენებოდა, მაგრამ გალანდისთვის ეს ყოველივე ნაცნობი იყო, რადგან ცოლი ტაიტიდან ჰყავდა, სადაც ქოქოსი ჩვეულებრივი ინგრედიენტი იყო. ლამინგტონი კვლავაც დიდი პოპულარობით სარგებლობს ავსტრალიასა და ახალ ზელანდიაში. ზოგიერთი ავსტრალიერი მას შემოკლებით უწოდებს ,,Lammo"-ს. იგი გვხვდება ავსტრალიის თითქმის ყველა კაფესა თუ რესტორანში და დიდი ყურადღებით სარგებლობს ყურადსაღებ ღონისძიებებზე. დიდ ბრიტანეთში მას ყოველდღიურ ცხოვრებაში ძალიან ხშირად შეხვდებით, ძირითადად ოჯახში და ახლო წრეში. მსგავსი, მაგრამ უფრო მცირე ზომის საკონდიტრო ნაწარმი სამხრეთ აფრიკაში ცნობილია, როგორც ,,ystervarkies''(პატარა ფაფუკები), ხოლო აშშ-ის ქალაქ კლივლენდში მათ ქოქოსის ზოდებს უწოდებენ. კიდევ ერთ მსგავს დესერტს, რომელიც ცნობილია čupavci ან ქოქოსის კუბებად, მიირთმევენ სლოვენიაში, სერბეთში, ბოსნია-ჰერცეგოვინაში, ხორვატიაში, უნგრეთსა და რუმინეთში. სამხრეთი ბრიტანეთის საზღვარგარეთის პატარა კუნძულ წმინდა ელენეს კუნძულს აქვს მსგავსი ვარიანტი, რომელსაც ქოქოსის თითები ეწოდება, რომელიც ტრადიციულად მზადდება სპეციალური შემთხვევებისთვის, როგორიცაა ქორწილები და დაბადების დღეები. ახალ ზელანდიაში პოპულარულია ჟოლოს ვარიანტი. https://www.recipetineats.com/classic-lamingtons/ https://www.taste.com.au/recipes/lamingtons-2/1e80f6e8-a459-4b79-814b-cfeda0cf3116 https://www.sweetestmenu.com/easy-homemade-lamingtons/
ართხმოს სამაროვანი

ართხმოს სამაროვანი — ფეოდალური ხანის არქეოლოგიური ძეგლი ყაზბეგის მუნიციპალიტეტის სოფელ ართხმოში. გათხარეს XIX საუკუნის 80-იან წლებში (ფ. ბაიერნი). გამოვლინდა კოლექტიური ქვის სამარხი, რომელშიც მიცვალებულებს ჩატანებული ჰქონდათ სასაფეთქლე რგოლები, ბრინჯაოს ორნამენტირებული სამაჯური, საკინძები, ბეჭდები, ღილები, მოჭიქული ავგაროზი, რომბისებრი ფორმის გრძელმასრიანი რკინის ისრისპირები. ეს უკანასკნელი ქართლში (ურბნისი, დმანისი) აღმოჩენილი ანალოგიური მასალის მსგავსია. წითლანაძე ლ., ენციკლოპედია „საქართველო“, ტ. 1, თბ., 1997. — გვ. 196.
ზუმრუდ ყურბანოვი

ზუმრუდ ყურბანოვი (დ. 20 აგვისტო, 1963) — ქართველი პოლიტიკოსი. დაამთავრა ბაქოს სახელმწიფო პედაგოგიური ინსტიტუტი სპეციალობით აზერბაიჯანული ენა და ლიტერატურა. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. ზუმრუდ ყურბანოვი — საქართველოს პარლამენტის ოფიციალური საიტი (მოძველებული / არქივი / ახალი არქივი)
უჩა დადიანი

დავით (უჩა) კონსტანტინეს ძე დადიანი (დ. 13 აპრილი, 1875, ზუგდიდის მაზრა, — გ. 18 ოქტომბერი, 1932, ნიუ-იორკი, დაკრძალულია იქვე, მაუნთ-ოლივეტის სასაფლაოზე) — ქართველი სამხედრო პირი, რუსეთის იმპერატორის ნიკოლოზ II-ის კონვოის ოფიცერი, I მსოფლიო ომის მონაწილე. 1921 წლიდან ემიგრანტი. დაიბადა უგანათლებულეს თავად კონსტანტინესა და მაია დადიანების ოჯახში. დაამთავრა თბილისის კადეტთა კორპუსი (1894), შემდეგ პაჟთა კორპუსი პეტერბურგში (1897). სამხედრო სამსახური დაიწყო ხორუნჟის ჩინით ყუბანის კაზაკთა ჯარის ხოპიორის კაზაკთა 1-ლ პოლკში. 1899 წლიდან, როგორც ლაიბგვარდიის ყუბანის კაზაკთა 1-ლი ასეულის ოფიცერი, ირიცხებოდა მისი უდიდებულესობის საკუთარ კონვოიში. დაახლოებული იყო ნიკოლოზ II-ის ოჯახთან; სასახლის კარზე ცნობილი იყო ექსტრავაგანტულობით. 1911-1914 წლებში დადიანი გასამართლებული იყო ბაღდათის მეტყევეობის ჩინოსნის, თავად ალექსანდრე (ციოყ) დადიშქელიანის მკვლელობის (1910 წლის 8 იანვარი) საქმესთან დაკავშირებით. გახმაურებული პროცესი ჯერ ვლადიკავკაზის საოლქო სასამართლოში, შემდეგ თბილისის სასამართლო პალატაში (გასვლით სხდომაზე ბაქოში), ბოლოს კი მმართველი სენატის სისხლის სამართლის საკასაციო დეპარტამენტში მიმდინარეობდა. დადიანს დადიშქელიანის ქვრივთან — ბარბარე (ბაბილინა) გიორგის ასულ ერისთავთან ერთად მკვლელობის წინასწარ განზრახვით დაგეგმვასა და მის სისრულეში მოსაყვანად დანაშაულებრივი ჯგუფის ორგანიზებას ედავებოდნენ. სასამართლომ უჩა დადიანი დამნაშავედ ცნო და 20-წლიანი კატორღა მიუსაჯა. განაჩენის სენატში გასაჩივრებისას მის ინტერესებს ცნობილი ადვოკატი ნიკოლაი კარაბჩევსკი იცავდა. საბოლოოდ, სენატმა უჩა დადიანი უდანაშაულოდ ცნო. მოგვიანებით დადიანი დადიშქელიანის ქვრივზე დაქორწინდა. I მსოფლიო ომის დროს უჩა დადიანი იყო ყუბანის კაზაკთა ჯარის ეკატერინოდარის მე-2 პოლკის ესაული და მიმაგრებული იყო 1-ლი კავკასიური („ველური“) ადგილობრივთა ცხენოსანი დივიზიის ჩაჩნურ ცხენოსან პოლკს (დადიანის ასეულში მსახურობდნენ ასევე მისივე ნათესავები — მუშნი, ოთარ, ჯონჯი და ჯუგუ დადიანები). თავი გამოიჩინა ბრძოლებში კარპატებში. დაჯილდოებული იყო წმ. გიორგის IV ხარისხის ორდენით (1916) და გიორგის იარაღით (1916). იმავე წლის თებერვლის რევოლუციის შემდეგ საქართველოში დაბრუნდა. 1918-1921 წლებში მსახურობდა საქართველოს სახალხო გვარდიაში, მონაწილეობდა ბოლშევიკური არეულობის ლიკვიდაციაში სამეგრელოსა და აფხაზეთში. 1921 წელს საქართველოს გასაბჭოების შემდეგ ემიგრაციაში წავიდა კონსტანტინეპოლში, სადაც საგზაო შემთხვევას ემსხვერპლა მისი მეუღლე ბარბარე. 1923 წელს დადიანი გადასახლდა ამერიკის შეერთებულ შტატებში. მუშაობდა მაჩაბლის პარფიუმერულ ფირმაში. იყო ქართული და ჩერქეზული სათვისტომოების წევრი. მონაწილეობდა საჭადრაკო ტურნირებში. კანვოი : რუსეთის იმპერატორთა ქართველი მცველები / ირაკლი მახარაძე. - თბილისი : ბაკურ სულაკაურის გამ-ბა, 2018. – ISBN 9789941239427; Карабчевский, Н.П. Судебные речи / Н.П. Карабчевский. – Москва : Директ-Медиа, 2012. Дадиани Давид. «Памяти героев Великой войны 1914–1918». Дело об убийстве на почве благородной страсти. Журнал «Коммерсантъ Деньги» №49 от 12.12.2011, стр. 55.
ესპანეთის პრიმერა დივიზიონი 2019-2020

ესპანეთის პრიმერა დივიზიონი 2019-2020 — ესპანეთის პრიმერა დივიზიონის 89-ე გათამაშება. სეზონი დაიწყო 2019 წლის 16 აგვისტოს და უნდა დასრულებულიყო მაისში, მაგრამ კორონავირუსის პანდემიის გამო, სეზონი ივლისში დასრულდა. ტურნირი რიგით 34-ედ მოიგო მადრიდის „რეალმა“. ჩემპიონატიდან გავარდნენ „მალიორკა“, „ლეგანესი“ და „ესპანიოლი“. ესპანეთის პრიმერა დივიზიონის ოფიციალური საიტი ↑ REAL MADRID WIN LA LIGA TITLE. ↑ All leaders in Goals. La Liga. დაარქივებულია ორიგინალიდან — 2 ოქტომბერი 2020. ციტირების თარიღი: 26 June 2020.
ლუიზა მარია სტიუარტი

ლუიზა მარია სტიუარტი (ინგლ. Louisa Maria Stuart; დ. 28 ივნისი, 1692, შატო დე სენ-ჟერმენ-ან-ლაი, საფრანგეთი — გ. 18 აპრილი, 1712, შატო დე სენ-ჟერმენ-ან-ლაი, საფრანგეთი) — სტიუარტთა დინასტიის წარმომადგენელი. ინგლისის, ირლანდიისა და შოტლანდიის მეფე ჯეიმზ II-ისა და დედოფალ მარია მოდენელის ასული, დედოფალ მერი II-ისა და დედოფალ ანას უმცროსი და. ვინაიდან მან მთელი თავისი ცხოვრება საფრანგეთში ემიგრაციაში განვლო და მაინც ბრიტანულ ტიტულებს ფლობდა, ინგლისელებმა მას პრინცესა წყლის გადაღმა (ინგლ. Princess over the Water) შეარქვეს, ანალოგიურად, მამამისს და დედამისს „მეფე წყლის გადაღმა“-სა და „დედოფალი წყლის გადაღმა“-ს უწოდებდნენ. ლუიზა მარია დაიბადა 1692 წლის 28 ივლისს შატო დე სენ-ჟერმენ-ან-ლაიში, საფრანგეთში. იგი იყო ინგლისის, ირლანდიისა და შოტლანდიის დამხობილი მეფის, ჯეიმზ II-ისა და მისი მეორე ცოლის, დედოფალ მარია მოდენელის უმცროსი ქალიშვილი. მას მხოლოდ ერთი უფროსი ღვიძლი ძმა ჰყავდა ჯეიმზ ფრანცის ედუარდის სახით, ხოლო მამის მხრიდან მისი ნახევარ-და იყო ინგლისის, ირლანდიისა და შოტლანდიის დედოფალი მერი II და ასევე პრინცესა ანა. იგი მალევე მონათლეს კათოლიკედ, მისი ნათლიები კი საფრანგეთის მეფე ლუი XIV და მისი რძალი, ორლეანის ჰერცოგინია ელიზაბეთ შარლოტა კურპფალცელი იყვნენ. 1701 წელს მამამისი, მეფე ჯეიმზი გარდაიცვალა. იმავდროულად, მისი ძმა ტახტისათვის ბრძოლას განაგრძობდა. კათოლიკე სტიუარტთა მხარდამჭერმა იაკობინელებმა ლუიზა მარია სამეფო პრინცესად გამოაცხადეს. აღსანიშნავია, რომ სტიუარტები საფრანგეთში დიდ პატივსა და ფუფუნებაში ცხოვრობდნენ. მათ ასევე ხშირად ჰქონდათ ლუი XIV-ის დახურულ წვეულებებზე სტუმრობის პრივილეგიაც. როგორც მეფის ნათლულს, მას ფრანგები დიდ ყურადღებას უთმობდნენ და შემდეგში, უკვე მის გათხოვებაზეც სერიოზულად ფიქრობდნენ. მიუხედავად იმისა, რომ მამამისი დაამხეს, საფრანგეთის მეფემ უზრუნველყო მისი რომელიმე სამეფო ოჯახში გათხოვების საქმე. მისი მრავალი საქორწინო მოლაპარაკებიდან აღსანიშნავია ორი სასიძო: ბერის ჰერცოგი შარლ დე ბურბონი (1686-1714) და შვედეთის მეფე კარლ XII. შარლი ლუი XIV-ის შვილიშვილი იყო, თუმცა სტიუარტებმა მასზე უარი თქვეს, რადგან იგი ტახტზე ვერასოდეს ავიდოდა, შვედებთან კი მოლაპარაკებები იმიტომ ჩაიშალა, რომ ლუიზა მარიამ უარი თქვა ლუთერან კაცთან შეუღლებაზე. 1711-12 წლებში საფრანგეთში ყვავილის ეპიდემია გავრცელდა, რომელმაც შეიწირა ლუი XIV-ის უფროსი ვაჟის, საფრანგეთის დოფინ ლუის, ასევე მისი ძის, ბურგუნდიის ჰერცოგ ლუისა და მისი ცოლის, პრინცესა მარია ადელაიდა სავოიელის სიცოცხლეები. 1712 წლის აპრილში ყვავილით დაავადდა როგორც ლუიზა მარია, ისე მისი ერთადერთი ძმაც. პრინცი ჯეიმზ ფრანცის ედუარდი სიკვდილს სასწაულებრივად გადაურჩა, 19 წლის პრინცესა ლუიზა მარია კი 1712 წლის 18 აპრილს ამ სენით გარდაიცვალა. Macaulay, Thomas Babington, The History of England, from the Accession of James the Second, Vol 4 (1855) Chapter XVIII (1692), p. 225 online at books.google.com (accessed 10 February 2008) A true and full account of the death and character of the Princess-Royal, Louisa-Maria-Teresa Stuart, daughter of the late King James. Who was born in the year 1692, at St Germains, and died of the small-pox the 18th of April 1712... In a letter from a noble-man of France, to his correspondent at Vtrecht broadside, 2 s., 1712 Cole, Susan, Princess over the Water: A Memoir of Louise Marie Stuart (1692–1712) (The Royal Stuart Society papers, Paper XVIII)
არმაზ შამანაური

არმაზ შამანაური (დ. 25 ივნისი, 1957, თბილისი) — ქართველი პოლიტიკოსი. 1979 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის საინჟინრო-ეკონომიკური ფაკულტეტი. 1999-2002 წლებში იყო საქართველოს მე-5 მოწვევის პარლამენტის წევრი (მცხეთის მაჟორიტარი), საარჩევნო ბლოკი „ საქართველოს მოქალაქეთა კავშირი “. არმაზ შამანაური — ბიბლიოვიკი არმაზ შამანაური — საქართველოს პარლამენტის ოფიციალური საიტი (მოძველებული / არქივი / ახალი არქივი)
გულნარა შელია

გულნარა შელია (დ. 9 სექტემბერი, 1952, ქუთაისი) — ქართველი ექიმი, პოლიტიკოსი. 1976 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს მოქალაქეთა კავშირი “. გულნარა შელია — ბიბლიოვიკი გულნარა შელია — საქართველოს პარლამენტის ოფიციალური საიტი (მოძველებული / არქივი / ახალი არქივი)
სამეფო პრინცესა

სამეფო პრინცესა (ინგლ. Princess Royal) — ბრიტანული არისტოკრატიული წოდება, რომელიც ენიჭება მონარქის უფროს ქალიშვილს. ტრადიციისამებრ, ამ წოდებას პრინცესა სიცოცხლის ბოლომდე ინარჩუნებს და მხოლოდ მისი გარდაცვალების შემდეგ გადაეცემა იგი სხვა მონარქის უფროს ასულს. წოდება 1631 წელს გამოიგონა მეფე ჩარლზ I-მა თავისი პირველი ქალიშვილის, პრინცესა მერისათვის და იგი დღემდე არსებობს. დღეისათვის სამეფო პრინცესა დედოფალ ელისაბედ II-ის ერთადერთი ქალიშვილი, პრინცესა ანაა, მის შემდეგ კი მას პრინცი ულიამის ასული, პრინცესა შარლოტა მიიღებს. უელსის პრინცესა ასტურიის პრინცი "Royal Titles: Style and Title of the Princess Royal". The British Monarchy. n.d. Archived from the original on July 27, 2008. Retrieved 8 July 2014. "The Princess Royal". The British Monarchy. n.d. Retrieved 8 July 2014. Panton, Kenneth J. (2011). Historical Dictionary of the British Monarchy. Lanham, Maryland, US: Scarecrow Press, Inc. pp. 381–2. Retrieved 8 July 2014. Davies, Nicholas (2013). Elizabeth II: Behind Palace Doors. Random House. ISBN 9781780578279. Until Elizabeth gave her the title, Anne's correct form of address had been a mouthful, 'Her Royal Highness the Princess Anne, Mrs Mark Phillips'. Nullum scutagium vel auxilium ponatur in regno nostro.... nisi.... ad filiam nostram primogenitam semel maritandam[1] si home violast la compaigne le roy, ou leigne file le roy nient marie, ou la compaigne leigne fitz et heire le roy.... doit estre ajugge treson a nostre Seigneur le Roi[2] "Princess Royal". folkopedia.efdss.org. English Folk Dance and Song Society. 2 July 2007. McCargo, Duncan (2010), "Thailand", Regional Oulook: Southeast Asia 2010-2011 (Institute of Southeast Asian Studies): 55
მერაბ შენგელია

მერაბ შენგელია (დ. 18 იანვარი, 1961, თბილისი) — ქართველი პოლიტიკოსი. 1982 წელს დაამთავრა შრომის წითელი დროშის ორდენოსანი ვ. ი. ლენინის სახელობის საქართველოს პოლიტექნიკური ინსტიტუტის მანქანათმშენებლობის ტექნოლოგიის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს აღორძინება“. მერაბ შენგელია — ბიბლიოვიკი მერაბ შენგელია — საქართველოს პარლამენტის ოფიციალური საიტი (მოძველებული / არქივი / ახალი არქივი)
ზაქარია შერაზადიშვილი

ზაქარია შერაზადიშვილი (დ. 16 ნოემბერი, 1970, თბილისი) — ქართველი ეკონომისტი, პოლიტიკოსი. 1992 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 2004-2006 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა — დემოკრატები“. ზაქარია შერაზადიშვილი — საქართველოს ბიოგრაფიული ლექსიკონი ზაქარია შერაზადიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
ურუშაძე

საკუთარი სახელი ურუშაძე შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: ურუშაძე ავთანდილ ურუშაძე — პოლიტიკოსი აკაკი ურუშაძე — ლიტერატურათმცოდნე ანდრია ურუშაძე — თანამდებობის პირი აპოლონ ურუშაძე — სტომატოლოგი, პოლიტიკური და საზოგადო მოღვაწე დარეჯან ურუშაძე — აგროონომი, პედაგოგი ვასილ ურუშაძე — თეატრალური მოღვაწე ვენერა ურუშაძე — მთარგმნელი და ლიტერატურათმცოდნე ზაზა ურუშაძე — რეჟისორი და სცენარისტი ზურაბ ურუშაძე — ბიოფიზიკოსი თენგიზ ურუშაძე — ნიადაგმცოდნე იგორ ურუშაძე — ხელოვნებათმცოდნე ლევან ურუშაძე — ისტორიკოსი მარგარიტა ურუშაძე — ჟურნალისტი მახარობელ ურუშაძე — გურული აზნაური ნათელა ურუშაძე — თეატრმცოდნე ნიკოლოზ ურუშაძე — ჟურნალისტი, პოლიტიკური ემიგრანტი ნოე ურუშაძე — საბჭოთა კავშირის გმირი ოთარ ურუშაძე — ინჟინერი, პოეტი რამაზ ურუშაძე — ფეხბურთელი სევერიან ურუშაძე — პოეტი, პოლიტიკური ემიგრანტი
ზურაბ შხვაცაბაია

ზურაბ შხვაცაბაია (დ. 5 მარტი, 1946, თბილისი) — ქართველი ინჟინერი, პედაგოგი, პოლიტიკოსი. 1969 წელს დაამთავრა შრომის წითელი დროშის ორდენოსანი საქართველოს პოლიტექნიკური ინსტიტუტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა — დემოკრატები “. ზურაბ შხვაცაბაია — საქართველოს ბიოგრაფიული ლექსიკონი ზურაბ შხვაცაბაია — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ზურაბ შხვაცაბაია დეკლარაცია. დაარქივებულია ორიგინალიდან — 2021-01-17. ციტირების თარიღი: 2020-09-24.